CELEX: 62013CN0209
Language: lt
Date: 2013-04-18 00:00:00
Title: Byla C-209/13: 2013 m. balandžio 18 d. pareikštas ieškinys byloje Jungtinė Didžiosios Britanijos ir Šiaurės Airijos Karalystė prieš Europos Sąjungos Tarybą

15.6.2013   
            
            
               LT
            
            
               Europos Sąjungos oficialusis leidinys
            
            
               C 171/22
            
         2013 m. balandžio 18 d. pareikštas ieškinys byloje Jungtinė Didžiosios Britanijos ir Šiaurės Airijos Karalystė prieš Europos Sąjungos Tarybą
   
   (Byla C-209/13)
   2013/C 171/44
   Proceso kalba: anglų
   
      Šalys
   
   
      Ieškovė: Jungtinė Didžiosios Britanijos ir Šiaurės Airijos Karalystė, atstovaujama E. Jenkinson, S. Behzadi-Spencer, QC M. Hoskins, QC P. Baker, baristerio V. Wakefield
   
      Atsakovė: Europos Sąjungos Taryba
   
      Ieškovės reikalavimai
   
   
               —
            
            
               Panaikinti Tarybos sprendimą 2013/52/ES (1), kuriuo leidžiamas tvirtesnis bendradarbiavimas finansinių sandorių mokesčio srityje.
            
         
               —
            
            
               Priteisti iš Tarybos Jungtinės Karalystės šioje byloje patirtų išlaidų atlyginimą.
            
         
      Ieškinio pagrindai ir pagrindiniai argumentai
   
   
      Pirmasis ieškinio pagrindas: Tarybos sprendimas 2013/52/ES prieštarauja SESV 327 straipsniui, nes juo leidžiama įvesti finansinių sandorių mokestį (FSM), sukelsiantį padarinius už susitariančiųjų valstybių teritorijos ribų, o tai pažeis nedalyvaujančių valstybių kompetenciją, teises ir pareigas.
   
      Antrasis ieškinio pagrindas: Tarybos sprendimas 2013/52/ES neteisėtas, nes juo leidžiama įvesti FSM, sukelsiantį padarinius už susitariančiųjų valstybių teritorijos ribų, o to negalima pagrįsti tarptautine paprotine teise.
   
      Trečiasis ieškinio pagrindas: Tarybos sprendimas 2013/52/ES prieštarauja SESV 332 straipsniui, nes juo leidžiamas tvirtesnis bendradarbiavimas FSM srityje, o tai neišvengiamai sukels nedalyvaujančioms valstybėms išlaidų.
   
      (1)  OL L 22, p. 11